PATVIRTINTA

 Gargždų ,,Minijos“ progimnazijos

 direktoriaus 2021 m. balandžio 26 d.

 įsakymu Nr.1-20

**GARGŽDŲ „MINIJOS“ PROGIMNAZIJOS MOKINIŲ PRIĖMIMO Į PROGIMNAZIJĄ IR KLASIŲ KOMPLEKTAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Priėmimo ir klasių komplektavimo tvarkos aprašas (toliau – Aprašas) reglamentuoja vaikų, mokinių priėmimą į Gargždų „Minijos“ progimnaziją tvarką.

2. Vaikų, mokinių priėmimas į progimnaziją vykdomas centralizuotai, Klaipėdos rajono savivaldybės tarybos 2020 m. gegužės 28 d. sprendimu Nr. T11–221 „Dėl vaikų priėmimo į Klaipėdos rajono savivaldybės mokyklas, vykdančias ikimokyklinio ir priešmokyklinio ugdymo programas, tvarkos aprašo patvirtinimo“, Klaipėdos rajono savivaldybės tarybos 2021m. kovo 25 d. sprendimu Nr. T11–97 „Dėl priėmimo į Klaipėdos rajono savivaldybės bendrojo ugdymo mokyklas tvarkos aprašo patvirtinimo“.

3. Klasių komplektavimas vykdomas vadovaujantis LR švietimo, mokslo ir sporto ministerijos 2020 m. gegužės 15 d. raštu Nr. SR–2290 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigų bendrųjų kriterijų sąrašo pakeitimo“.

4. Pagal ikimokyklinio ugdymo programą vaikai priimami ne jaunesni kaip 3 metų, į pirmąją klasę priimami mokiniai, kuriems kalendoriniais metais sueina 7 metai (atskiru atveju – jaunesnius, jei jie lankė priešmokyklinio ugdymo grupę).

5. Aprašas skelbiamas mokyklos interneto svetainėje [www.minijos.lt](http://www.minijos.lt). Progimnazijos direktorius atsako už šio Aprašo paskelbimą mokyklos bendruomenės nariams (mokiniams, jų tėvams (globėjams, rūpintojams) ir kitiems suinteresuotiems asmenims.

**II SKYRIUS**

**PRIĖMIMAS PAGAL IKIMOKYKLINIO, PRIEŠMOKYKLINIO UGDYMO PROGRAMAS**

6. Vaikų priėmimas į progimnaziją pagal ikimokyklinio ir priešmokyklinio ugdymo programas vykdomas pagal Klaipėdos rajono savivaldybės tarybos 2020 m. gegužės 28 d. Nr. T11–221 sprendimą „Dėl vaikų priėmimo į Klaipėdos rajono savivaldybės mokyklas, vykdančias ikimokyklinio ir priešmokyklinio ugdymo programas, tvarkos aprašo patvirtinimo“.

7. Prašymai pildomi elektroniniu būdu IS prisijungę <https://ugdymas.klaipedos-r.lt> per elektroninius valdžios vartus.

8. Prašymai priimami ir IS registruojami nuolat.

9. Prašymus į ikimokyklinio ir priešmokyklinio ugdymo Mokyklas gali teikti tik Klaipėdos rajono savivaldybėje gyvenamąją vietą deklaravę tėvai (globėjai), gyvenamąją vietą turi būti deklaravęs bent vienas iš tėvų (globėjų) kartu su vaiku, kuriam bus teikiamas prašymas lankyti Mokyklą.

**III SKYRIUS**

**PRIĖMIMAS MOKYTIS PAGAL PRADINIO, PAGRINDINIO UGDYMO I DALIES PROGRAMAS**

10. Priėmimas mokytis pagal pradinio, pagrindinio ugdymo I dalies programas vykdomas pagal Klaipėdos rajono savivaldybės tarybos 2021 m. kovo 25 d. sprendimą „Dėl priėmimo į Klaipėdos rajono savivaldybės bendrojo ugdymo mokyklas tvarkos aprašo patvirtinimo“.

11. Prašymai pildomi elektroniniu būdu IS prisijungę <https://ugdymas.klaipedos-r.lt> per elektroninius valdžios vartus.

12. Neturint galimybės teikti prašymą per IS , nustatytos formos užpildytą prašymą tėvai (globėjai, rūpintojai) gali pateikti tiesiogiai mokyklai.

13. Prašymus pateiktus tiesiogiai mokyklai, mokykla ne ilgiau kaip per 10 dienų suveda į IS.

14. Mokiniams mokymasis pagal pradinio, pagrindinio ugdymo I dalies programas vykdomas priskiriant mokyklai aptarnavimo teritoriją. Aptarnavimo teritoriją priskiria Savivaldybės taryba.

15. Pirmiausia priimami mokiniai, gyvenantys mokyklai priskirtoje aptarnavimo teritorijoje deklaravę, į likusias laisvas vietas gali būti priimti mokiniai, negyvenantys mokyklos aptarnavimo teritorijoje pagal švietimo, mokslo ir sporto ministro nustatytus kriterijus.

16. Mokiniai priimami į progimnazijos nustatytas klases, kurios komplektuojamos pagal LR Vyriausybės kriterijus kiekvienais kalendoriniais metais iki gegužės 31 d. Iki rugsėjo 1 d. klasių ir mokinių skaičiai patikslinami.

17. Prašymus į mokyklas už vaikus iki 14 metų IS pildo vienas iš tėvų (globėjų, rūpintojų).

18. Progimnazija turi teisę prašyti pateikti:

18.1. gyvenamosios vietos deklaravimo pažymos kopiją;

18.2. specialiuosius poreikius nustatytus mokiniams dokumentus;

18.3. pradinio išsilavinimo pažymėjimą;

18.4. gimimo liudijimo kopiją;

18.5. pasiekimo rezultatų suvestinę (atvykstantiems mokslo metų eigoje).

**IV SKYRIUS**

**MOKINIŲ PASKIRSTYMO Į KLASES KRITERIJAI**

19. Mokinių paskirstymas į klases vykdomas vadovaujantis LR švietimo, mokslo ir sporto ministerijos 2020–05–15 raštu Nr.SR–2290 „Dėl priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo pakeitimo“.

20. Priėmimą į progimnaziją vykdo mokyklos direktorius, priėmimo komisija.

21. Mokinių priėmimas į progimnaziją įforminamas Mokymo sutartimi, pirmosiomis mokinio mokymosi dienomis.

22. Mokinių paskirstymas į pirmas klases kriterijai:

22.1. tolygus bendras mokinių skaičius paralelinėse klasėse (bet kokiu atveju mokinių skaičius negali viršyti nustatyto maksimalaus mokinių skaičiaus klasėje);

22.2.berniukų ir mergaičių santykis;

22.3. specialiosios pagalbos ir dėmesio reikalaujantys mokiniai, turintys didelių ir labai didelių specialiųjų ugdymosi poreikių (ne daugiau kaip trys);

22.4. užsienio kalbų mokymas;

22.5. grįžusių iš užsienio skaičius;

22.6. esant galimybei atsižvelgiama į tėvų prašymus.

23.Mokinių paskirstymas į 2-8 klases kriterijai:

23.1. tolygus bendras mokinių skaičius klasėse (negali viršyti nustatyto maksimalaus skaičiaus klasėje);

23.2. berniukų ir mergaičių santykis;

23.4. specialiųjų ugdymosi poreikių (vidutinių, didelių, labai didelių) mokiniai tolygiai paskirstomi;

23.5. užsienio kalbų mokymas;

23.6. grįžusių iš užsienio skaičius;

23.7. atvykstant nedidelei grupei (1-3 mokiniai), esant galimybei, gali būti skiriami į tą pačią klasę;

23.8. atvykusio mokinio tėvų ( kitų teisėtų mokinio atstovų) pageidavimu skirti į konkrečią klasę, esant tam galimybių, tenkinami pageidavimai;

23.9. esant galimybei atsižvelgiama į tėvų prašymus.

**V SKYRIUS**

**BAIGIAMOSIOS NUOSTATOS**

24. Aprašo įgyvendinimo kontrolę vykdo progimnazijos direktorius.

25. Asmens duomenys yra tvarkomi Bendrojo duomenų apsaugos reglamento, progimnazijos asmens duomenų apsaugos politikos, LR asmens duomenų teisinės apsaugos įstatymo nustatyta tvarka.

26. Sprendimai dėl mokinių priėmimo ar nepriėmimo į progimnaziją gali būti skundžiami Savivaldybės administracijos direktoriui ar kitoms institucijoms LR įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_